प्रचण्डले बाहिर चुनावी नारा दिएपनि भित्र चुनाव नगराउने रणनीति अपनाएका छन् । स्थानीय चुनाव गराए पनि नगराए पनि माओवादी पातपतिङ्गर हुने त्रासमा छन्, उनी । गृह प्रशासन हातमा रहेको कांग्रेस र प्रतिपक्षमा उभिएको सांगठनिक एमालेको जीतका अघि माओवादीको केही नलाग्ने प्रक्षेपण गरेका प्रचण्डले चुनाव विना नै अर्को एक वर्ष विताउने योजना बनाएका कारण अहिलेसम्म संयुक्त लोकतान्त्रिक मधेसी मोर्चासँग भएका सहमति कार्यान्वयनमा नलगेका हुन् ।
